একই সময়ে চট্টগ্রাম উত্তর জেলা আওয়ামী লীগের সাংগঠনিক সম্পাদক ও সাকা চৌধুরীর হাতে ৮০ দশকে নির্যাতিত রাউজানের বাসিন্দা দেবাশীষ পালিত বলেন, ‘রাউজান তথা চট্টগ্রামের এক সময়ের আতঙ্ক সাকা চৌধুরীর ফাঁসির রায়ের মধ্য দিয়ে একটি কলঙ্কজনক অধ্যায়ের সফল সমাপ্তি ঘটতে যাচ্ছে। তবে তার হাতে যুদ্ধের সময় এবং যুদ্ধের পরবর্তী সময়েও এখাকার প্রগতিশীল লোকজন নানাভাবে নির্যাতিত হয়েছে। সেকারণে যুদ্ধাপরাধের দায়ে তার মৃত্যুদণ্ড হলেও তার হাতে নির্যাতিত জনতাই রাগে ক্ষোভে ঘৃণায় মৃত সাকা চৌধুরীকেও প্রতিহত করতে পারে। জনতা প্রতিরোধ গড়ে তোললে তখন তো কেউ কিছুই করতে পারবে না।’ তবে এই ধরণের দলীয় কোনো সিদ্ধান্ত নেই বলে জানান দেবাশীষ পালিতও।